तमाशा
तमाशा महाराष्ट्र का प्रसिध्द लोकनाटक है।17वीं सदी से यह महाराष्ट्र में लोकप्रिय है। महाराष्ट्र में इस कला के स्थापित होने से पहले, जागरण, वाघ्यामुरली, दशावतार, पोतराज आदि लोककला रूप प्रचलित थे। तकनीकी और संगीत पहलुओं के संदर्भ में कुछ हद तक ये सभी नाटकीय लोक कला रूप और तमाशा मे समानता हैं। इस कला को प्रस्तुत करने के लिए किसी मंच इत्यादि की आवश्यकता नहीं होती है। इसे किसी भी खुले स्थान पर किया जा सकता है। पहले ईसे गावो मे पेड के नीचे भी प्रस्तुत किया जाता था| सबसे पहले भगवान गणेश की वंदना की जाती है। इसके बाद गवळण गाए जाते हैं। मराठी धर्म-साहित्य में ये कृष्णलीला के रूप हैं, जिसमें भगवान कृष्ण के जन्म की विभिन्न घटनाओं को दर्शाया जाता है। अंत मे वगनाट्य प्रस्तुत किया जाता हे| तमाशा पाँच भागों अर्थात् गण, गौळण, लावणी, बतावणी और वागनाट्य से समृद्ध है।इसमें ढोलकी, ड्रम, तुनतुनी, मंजीरा, डफ, हलगी, कड़े, हारमोनियम और घुँघरुओं का प्रयोग किया जाता है।